钦定古今图书集成/明伦汇编/氏族典/第460卷 > 《郑樵通志》 > 尉眷
## 钦定古今图书集成/明伦汇编/氏族典/第460卷 > 《郑樵通志》 > 尉眷

按《魏书尉古真传》：“古真弟诺，诺长子眷，忠谨有父风。
太宗时为大官令，迁司卫监。太宗幸幽州，诏眷辅世
祖居守。世祖即位，命眷与刘库仁等八人分典四部，
绾奏机要，赐爵山桑侯，为安北将军，从征赫连昌，设
伏邀击，擒昌。以功拜宁北将军，进爵源阳公，都督凉
沙河三州诸军事，转炖煌镇将。高宗时，率师北击伊”
吾，克其城，大获而还。寻拜侍中、太尉，进爵为王，评尚
书事。和平四年薨，谥曰“庄。”